|  |
| --- |
| Izziņa par atzinumos sniegtajiem iebildumiem  noteikumu projekts “Grozījums Ministru kabineta 2005.gada 28.jūnija noteikumos Nr.480 “Noteikumi par kārtību, kādā pašvaldības var uzlikt pašvaldības nodevas”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi:

|  |  |  |
| --- | --- | --- |
| Datums | 26.01.2021. | |
|  |  | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Finanšu ministrijas, Vides aizsardzības un reģionālās attīstības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrija**  1.Projekta 1.punkts paredz papildināt Ministru kabineta 2005.gada 28.jūnija noteikumu Nr.480 "Noteikumi par kārtību, kādā pašvaldības var uzlikt pašvaldības nodevas” 16.punktu ar 16.7. apakšpunktu, nosakot, ka no nodevas samaksas atbrīvo šādas personas - no nodevas par būvatļaujas izdošanu vai būvniecības ieceres akceptu – licencēti vai atbilstoši noteikumiem par regulējamiem sabiedrisko pakalpojumu veidiem reģistrēti elektroenerģijas energoapgādes komersanti, ja plānotā būve (būvniecības ieceres objekts) būs energoapgādes komersantam piederoša vai tā lietošanā esoša manta, kuru tieši izmanto elektroenerģijas ražošanai vai pārvadei. Vēršam uzmanību, ka projekta anotācijas I sadaļas 2.punktā nav raksturota pašreizējā situācija un problēmas, kuru risināšanai projekts izstrādāts, tāpat nav norādīts regulējums mērķis un būtība. Ņemot vērā minēto lūdzam papildināt projekta anotāciju, lai būtu skaidra regulējuma nepieciešamība.  **Vides aizsardzības un reģionālās attīstības ministrija**  Noteikumu projekta 1.punkts noteic papildināt noteikumus ar 16.7.apakšpunktu šādā redakcijā: “16.7. no nodevas par būvatļaujas izdošanu vai būvniecības ieceres akceptu – licencēti vai atbilstoši noteikumiem par regulējamiem sabiedrisko pakalpojumu veidiem reģistrēti elektroenerģijas energoapgādes komersanti, ja plānotā būve (būvniecības ieceres objekts) būs energoapgādes komersantam piederoša vai tā lietošanā esoša manta, kuru tieši izmanto elektroenerģijas ražošanai vai pārvadei.”  Tajā pašā laikā Noteikumu projekta anotācijā attiecībā uz šo grozījumu ir norādīts tikai tas, ka Noteikumu projektā ir paredzēts, ka no nodevas par būvatļaujas izdošanu vai būvniecības ieceres akceptu ir atbrīvoti energoapgādes komersanti, ja plānotā būve (būvniecības ieceres objekts) būs energoapgādes komersantam piederoša  vai tā lietošanā esoša manta, kuru tieši izmanto energoapgādei.  Ievērojot minēto, secināms, ka Noteikumu projekta anotācijā nav pamatots Noteikumu projekta 1.punktā paredzētais grozījums, tostarp Noteikumu projekta anotācijā nav norādīti energoapgādes komersantu īpašie apstākļi salīdzinājumā ar citām personām, kas pamato šo komersantu nepieciešamību pēc šāda atvieglojuma, kā arī nav norādīta  finansiālā ietekme uz pašvaldību budžetiem.  Ņemot vērā iepriekš minēto, Ministrija nesaskaņo Noteikumu projekta tālāku virzību.  **Finanšu ministrija**  Atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 11.1 punktam, ja saistībā ar projektu nepieciešams izdarīt grozījumus arī citos hierarhiski tāda paša līmeņa tiesību aktos, ministrija var sagatavot apvienoto anotāciju vairākiem tiesību aktiem (izņemot likumprojektus), ja tiem ir vienāds pamatojums.  Vēršam uzmanību, ka Noteikumu projekta anotācijā gandrīz visa norādītā informācija ir tikai par Ministru kabineta noteikumu projektu “Grozījumi Ministru kabineta 2017.gada 9.maija noteikumos Nr.253 “Atsevišķu inženierbūvju būvnoteikumi””, un tā neatspoguļo Noteikumu projektā iekļautā regulējuma nepieciešamību. Līdz  ar to nav skaidra Noteikumu projektā iekļautā regulējuma būtība, jo abiem vienlaikus virzītajiem Ministru kabineta noteikumu projektiem nav vienāds pamatojums.  Norādām, ka, izvērtējot noteikumu projekta sākotnējo ietekmi, anotācijā raksturo problēmu, kuras risināšanai ir nepieciešama projekta izstrāde, norāda pastāvošo tiesisko regulējumu un skaidro tā būtību, kā arī raksturo pastāvošā tiesiskā regulējuma nepilnības, norāda informāciju par projekta izdošanas mērķi (sasaistot to ar informāciju par esošo situāciju) un aprakstošu informāciju par projekta būtību (necitējot projektā ietvertās normas), raksturo pastāvošā tiesiskā regulējuma nepilnības un skaidro, kā tiesiskā regulējuma izmaiņas risinās norādīto problēmu. Tāpat vērtē prasību un izmaksu samērīgumu pret ieguvumiem, ko sniedz mērķa sasniegšana, kā arī fiskālo ietekmi uz pašvaldību budžetiem.  Līdz ar to, ievērojot iepriekš minēto, lai varētu izvērtēt izstrādāto Noteikumu projektu, būtu nepieciešams sagatavot par to atsevišķu anotāciju saskaņā ar Ministru kabineta 2009.gada 15.decembra instrukcijā Nr.19 “Tiesību akta projekta sākotnējās ietekmes izvērtēšanas kārtība” noteikto kārtību, īpaši sniedzot skaidrojumu, kas pamatotu nepieciešamību energoapgādes komersantus atbrīvot no pašvaldības nodevas par būvatļaujas izdošanu vai būvniecības ieceres akceptu. | **Ņemts vērā**  **Ņemts vērā**  **Panākta vienošanās starpinstitūciju sanāksmē** | Papildināta anotācija:  [12] Ar noteikumu projekta (Ministru kabineta noteikumu projekta ““Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi””) spēkā stāšanos spēku zaudēs Noteikumi Nr.573 (Ministru kabineta 2014.gada 30.septembra noteikumi Nr.573 “Elektroenerģijas ražošanas, pārvades un sadales būvju būvnoteikumi”).  Noteikumi Nr.573 nosaka:  *22. Šo noteikumu 5.punktā minētajiem energoapgādes komersantiem būvatļauja tiek izsniegta bez maksas.*  *5. Šo noteikumu 3.4., 3.5., 3.6., 3.7. un 3.8.apakšpunkts un 4.punkts piemērojams licencētiem vai atbilstoši noteikumiem par regulējamiem sabiedrisko pakalpojumu veidiem reģistrētiem energoapgādes komersantiem, kuri elektroietaišu ekspluatācijai pastāvīgi nodarbina vismaz piecus kvalificētus elektroinženierus atbilstoši noteikumiem par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības.*  Tā kā Noteikumu Nr.573 22.punkts neatbilst Būvniecības likuma 5.panta pirmās daļas 2.punktā dotajam deleģējumam, līdz ar to tas ir iekļaujams noteikumos, kas nosaka pašvaldības nodevas. Regulējums par energoapgādes komersantu atbrīvojumu no pašvaldības nodevas par būvatļaujas izdošanu un būvniecības ieceres akceptu ir noteikts noteikumu projektā “Grozījums Ministru kabineta 2005. gada 28. jūnija noteikumos Nr. 480 “Noteikumi par kārtību, kādā pašvaldības var uzlikt pašvaldības nodevas””.  Bieži elektroapgādes līnijas skar vairākas pašvaldības administratīvās teritorijas. Tā kā atbilstoši likuma „Par pašvaldībām” 7.panta otrajā daļā un 15.panta pirmās daļas 14.punktā noteiktajam, būvniecības procesa tiesiskuma nodrošināšana pašvaldības administratīvajā teritorijā ir pašvaldības autonomā funkcija, tā šajā jomā darbojas patstāvīgi un pati par to ir atbildīga. Līdz ar to lineāras inženierbūves būvniecības gadījumā būvniecības ieceres iesniegums ir iesniedzams katrā būvvaldē, kuru šķērsos linārā inženierbūve. Šādos gadījumos pašvaldības nodeva būtu maksājama katrā pašvaldībā.  Elektroapgādes komersanti, izvēloties investēt attiecīgās pašvaldības teritorijā izvietoto elektroapgādes tīklu attīstībā, ar savām investīcijām uzlabo elektroapgādes pakalpojuma kvalitāti un drošumu pašvaldības teritorijā, veicina uzņēmējdarbības attīstībai nepieciešamās vides attīstību un pašvaldības konkurētspēju. Tajā pašā laikā, pašvaldības ar savām nodevām elektroapgādes komersantu infrastruktūras objektu izbūvei un pārbūvei šos būvniecības projektus sadārdzina un nosacīti kavē savas pašvaldības attīstību. T.sk. tiek sadārdzināts katra jaunā elektroenerģijas sistēmas pieslēguma izbūves projekts, kura īstenošana ir būtiski svarīga gan jaunu mājsaimniecību, gan uzņēmēju ienākšanai attiecīgās pašvaldības teritorijā.  Atbilstoši AS "Sadales tīkls" apkopotajai informācijai, 2020.gadā būvvaldēs (par kurām AS "Sadales tīkls" ir zināms (no BIS), ka tās iekasē būvnodevas) tika saskaņoti **2160 AS "Sadales tīkls" objekti**. Šo projektu kopējās AS "Sadales tīkls" objektu izmaksas par pašvaldību noteiktajām būvniecības nodevām būtu aplēšamas **~180 tūkst.EUR apmērā**. Šajā sarakstā nav būvvaldes, par kurām AS "Sadales tīkls" nav informācijas vai un cik lielas būvnodevas tās iekasē.   |  |  |  |  | | --- | --- | --- | --- | | Būvvalde | Elektrisko projektu skaits | Būvnodeva | Kopējā summa par būvnodevas samaksu | | Daugavpils pilsētas būvvalde | 115 | 15 | 1725 | | Jelgavas pilsētas būvvalde | 154 | 20 | 3080 | | Liepājas pilsētas būvvalde | 82 | 30 | 2460 | | Rīgas pilsētas būvvalde | 738 | 200 | 147600 | | Carnikavas novada būvvalde | 133 | 35.57 | 4730.81 | | Garkalnes novada būvvalde | 121 | 30 | 3630 | | Lielvārdes novada būvvalde | 79 | 15 | 1185 | | Dobeles novada būvvalde | 73 | 30 | 2190 | | Ķekavas novada būvvalde | 310 | 15 | 4650 | | Jūrmalas būvvalde | 227 | 40 | 9080 | | Stopiņu un Salaspils novadu būvvaldes | 128 | 30 | 3840 | | Kopā: | 2160 | Kopā: | 184170.81 |   AS "Sadales tīkls" savu elektroapgādes objektu izbūves un pārbūves projektus īsteno piesaistot ārējus būvkomersantus gan būvprojektēšanas, gan būvniecības darbu veikšanai. Pašvaldību noteiktās būvniecības nodevas tiešā veidā segtu šie konkursa kārtībā izvēlētie būvkomersanti, ietverot šīs izmaksas savā pakalpojuma tāmē. Līdz ar to visi AS "Sadales tīkls" sistēmas lietotāji caur elektroenerģijas sadales sistēmas pakalpojumu tarifiem segtu šīs izmaksas. |
| 2. | Noteikumi stājas spēkā 2021. gada 1. jūlijā. | **Tieslietu ministrija**  2. Projekta 2. punkts paredz, ka projekts stāsies spēkā 2021. gada 1. jūlijā. Lūdzam projekta anotācijā skaidrot, kādēļ projektam noteikta spēkā stāšanās 2021. gada 1. jūlijā. | **Ņemts vērā**  Papildināta anotācija:  [12] Lai nodrošinātu Ministru kabineta noteikumu projekta “Grozījumi Ministru kabineta 2017. gada 9. maija noteikumos Nr. 253 “Atsevišķu inženierbūvju būvnoteikumi”” īstenošanai nepieciešamos pielāgošanas darbus būvniecības informācijas sistēmā, noteikumu projektam ir noteikts spēkā stāšanās laiks – 2021. gada 1. novembris. | 2. Noteikumi stājas spēkā 2021. gada 1. novembrī. |
| 3. |  | **Finanšu ministrija (17.02.2021.):**  Ņemot vērā, ka Ekonomikas ministrija ir valsts pārvaldes iestāde un, neskatoties uz to, ka katrai pašvaldībai ir tiesības noteikt savā pašvaldībā kādu (vai visas)  no pašvaldības nodevām, pašvaldību nodevu objekti tomēr tiek noteikti likumā nevis ir pašvaldības izdomāts/izveidots maksājums, ierosināt noteikumu projekta anotācijā izvairīties no tāda vārdu salikuma kā “pašvaldības ar savām nodevām” lietošanas (noteikumu projekta anotācijas I sadaļas 2.punktā (11.lpp.) ir iekļauts teikums: *“Tajā pašā laikā,* ***pašvaldības ar savām nodevām*** *elektroapgādes komersantu infrastruktūras objektu izbūvei un pārbūvei šos būvniecības projektus sadārdzina un nosacīti kavē savas pašvaldības attīstību.”)*  Vēlamies vērst uzmanību, ka pašvaldības nodeva atbilstoši likuma “Par nodokļiem un nodevām” 1.panta 3.punktā noteiktajai definīcijai ir pašvaldības domes noteikts obligāts maksājums pašvaldības pamatbudžetā vai speciālajā budžetā šajā likumā paredzētajos gadījumos. Pašvaldības nodevas tāpat kā valsts nodevas ir obligāts maksājums ar mērķi kontrolēt, veicināt vai ierobežot kādu darbību vai sniegt nodrošinājumu.  Ņemot vērā minēto, pirms tiek apgalvots “ka pašvaldība ar savām nodevām kavē un sadārdzina”, būtu jāsaprot sasniedzamais mērķis, ko pašvaldība, savā teritorijā ieviešot šādu pašvaldību nodevu, ir izvirzījusi.  Tādējādi lūdzam precizēt noteikumu projekta anotācijā norādīto. | **Ņemts vērā** | Precizēta anotācija |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: [Andris.Lazarevs@em.gov.lv](mailto:Andris.Lazarevs@em.gov.lv)

19.02.2021.

1557

Bučinska, 67013032

[Elga.Bucinska@em.gov.lv](mailto:Elga.Bucinska@em.gov.lv)